આ સાથે મનગમતી પ્રવૃત્તિ શરૂ કરો. ચિત્રકામ, રંગપૂરણી, સિરામિક ફ્રેમ વગેરે કરી શકાય. કોઈક અન્ય ભાષા પણ શીખી શકાય. સીવણ, લેખન, વાંચન, સંગીત શીખવું જોઈએ. આ બધી ક્રિયા વખતે યાદ રાખવું કે તમારું બાળક પણ એનાથી સર્જનાત્મક બનવાનું છે. મોરનાં ઈંડાને ચીતરવા ન જ પડે ને ! સરસ મજાના મીઠાં મધુરાં હાલરડાં પાકા કરી લો. ગર્ભસ્થ શિશુને રાતના મીઠી હલકમાં આ હાલરડાં સંભળાવો. તેને ખૂબ ગમશે. પછી આ જ હાલરડાંથી તેને ખૂબ સરસ નિંદર આવશે. એ સમયે હાલરડાંને બદલે ગીત, સ્તુતિ, સ્તવન કે ભજન નહીં ચાલે.